ГРАЖДАНСКО СДРУЖЕНИЕ  “МЛАДОСТ  -  СОФИЯ”

Град София, ж.к. Младост, бл.76, сутерен, тел.0886 77 23 53

Изх.№ ....../...................2008г.
С Т А Н О В И Щ Е 

ОТНОСНО: Проекти за изменение на ПУП на Младост 1, 1А, 2, 3, и 4

На основание заповед РД-06-152/23.04.2008г. и РД-06-153/23.04.2008г. на кмета на район „Младост” даваме следните становища, възражения и предложения във връзка с изработените проекти на планове за регулация и застрояване на м. „Младост” 1, 1А, 2, 3 и 4.
I. Общ коментар:


След проведени многобройни срещи с представители на инициативни комитети, експерти, специалисти и граждани, живущи на територията на район „Младост” констатираме, че така предложените проекти за изменение на ПУП на „Младост” не подобряват условията на живот и средата на обитаване на гражданите, а напротив – съществено ги влошават. Тази констатация се отнася в по-голяма степен за проектите на „Младост” 1, 1А и 4, изработени от колективи на НЦТР с ръководител архитект Борислав Борисов. Колективьт, изработил проектите на ПУП за „Младост” 2 и 3 с ръководители проф. Ковачев и арх. Сокерова,  се е справил сравнително добре с поставеното  задание и е отразил в по-пълна степен гражданските искания. Същевременно са допуснати съществени отклонения от законовите изисквания, които могат да доведат до съдебна отмяна на така предложените проекти и обезсмисляне на вложените огромен труд и средства. Едно от основните изисквания на ЗУТ, чл.22, ал.5 е, че проектите за изменение на ПУП  на изградени жилищни комплекси не могат да надвишават показателите на плановете, по които са създадени тези комплекси. За да се съобрази това законово изискване следва проектантите да предоставят подробна информация за показателите, при които са проектирани първоначално комплексите. Такава информация за съжаление липсва в предварителните проекти и следва задължително да бъде предоставена в окончателния вариант на изработените планове. 

Не са изпълнени и други изисквания и препоръки, заложени в одобреното от гл. арх. Диков Задание за изработване на ПУП, а именно:

1. Специализираното проучване на състоянието на териториите на ж.к. Младост 1, 1-А и 4 е извършено в недостатъчна степен. Липсва подробна информация за изградеността на територията, свободните терени, наличието и състоянието на паркинги, детски площадки, озеленяване, съоръжения на инженерната инфраструктура и други.
2. Не са направени в достатъчна степен и коректно анализите и оценките по отношение на изградеността на територията, състоянието и поддръжката на наличното благоустройство – озеленяване, паркинги, детски и спортни площадки, инженерна инфраструктура.
3. Липсва експертна оценка на специалисти по озеленяване, комуникации и транспорт, инженерна инфраструктура. В хода на предварителните разисквания установихме, че такива специалисти не са привлечени, каквото е изискването на т.3.1 от Заданието.
4. Предложената актуализация  за м. „Младост” 1, 1А и 4 е отразила почти всички частични изменения на регулационните планове за минали периоди, но не е предвидила запазването на реализирани благоустройствени мероприятия, които безспорно имат значение за подобряване на жизнената среда на обитателите на комплексите. На практика не е намерен баланс между интересите на собствениците на реституирани имоти и живущите в комплексите.
5. Не е решен справедливо въпроса за обезщетяване на собственици на реституирани имоти. За едни е предвидено застрояване в собствените им терени, за други - не , което ги поставя в явно неравностойно положение. Считаме, че трябва да се намери еднакъв за всички собственици на имоти подход за обезщетение и компенсация.
6. Проектите за преструктуриране на Младост 1, 2 и 1А не са съобразени с изградените около тях нови територии, тъй наречените „яки”, населението на които се обслужва най-вече от изградената в тези квартали инфраструктура, училища, детски градини и др.
7. Няма изготвени предложения за налагане на строителна забрана за определени територии, което води до тяхното застрояване в разрез с предвижданията на проекто-плана.
8. Не ни е предоставена „подробна обяснителна записка” към проектите, каквото е изискването на т.3 от Заданието
9. Настоящата актуализация в никакъв случай не подобрява условията на живот в комплексите, напротив – значително ги влошава. 
ПРЕДЛАГАМЕ:





МЛАДОСТ 1-А

1. Пространството пред бл.520, между блока и бул. „Ана Ахматова” е съществуващ публичен паркинг. Същият да бъде означен като такъв, без да се рисува допълнителна улица за достъп.

2. В кв. 8 да отпадне предвиденото застрояване пред бл.502. Теренът да бъде означен за озеленяване, какъвто е и в момента.

3. Същото за терена пред бл.508.

4. Да се запази озеленяването пред бл. 509 и 510, като само част от него се обозначава за паркинг, изпълнен с  решетъчни паркингови елементи на тревна фуга.

5. Да отпаднат предвидените пломби на бл. 514, 521, 522, 523, 512, 527, 511. Същите засягат съществуващите пътеки и пешеходни връзки и ще влошат условията на живот в района.

6. Да отпадне предвидения път за специални автомобили. Подобно съоръжение ще се използва и от други автомобили и ще влоши значително изградените в момента пешеходни връзки.

 МЛАДОСТ 1

I. Да се запази съществуващото озеленяване и отпадне предвиденото застрояване на следните парцели:

1. Кв. 10, парцел VIII, IX, V и X да останат ТГО,  както е предвиждането на ОГП.
2. Кв.11,  парцели IV,V, VI и VII – да се предвиди за високо , до 8 ет. застрояване за обезщетение на собственици на рест. имоти.

3. Кв. 12, парцели IV,V за ТГО
4. Кв. 15, парцел VIII – за озеленяване.

5. Кв. 23, парцел VII – за озеленяване.

6. Кв. 23, парцел VI – за паркинг.

7. Кв. 23, парцел IX /временното застрояване между бл.33 и 34б / за озеленяване и тротоар.

8. Кв. 23, парцел X – за спорт и озеленяване.

9. Кв. 19, парцел III – за ТГО
10. Кв. 18, парцел II – за озеленяване.

11. Кв. 18, парцел V иVI – съществуваща детска площадка.
12. Кв. 18, парцел VII – за озеленяване.

13. Кв. 21, парцел VII – съществуваща детска площадка.
14. Кв. 21, парцел IX – за ТГО
15. Кв. 17, парцел VIII – за ТГО .

16. Кв. 35, парцел VIII – за озеленяване.

17. Кв. 9а, парцел VII – за озеленяване или част от него, предвидено като паркинг, изпълнен, с решетъчни  паркингови елементи на тревна фуга.

18. Кв. , парцел VI – за спорт и озеленяване.

19. Кв. 33, парцел III – за ТГО.

20. Кв. 32а, парцели III – за ТГО.

21. Кв. 32, парцели V – за озеленяване.

22. Кв. 27, парцел VI – за компенсаторно жилищно строителство.

23. Кв. 27, парцели V, VII, VIII и IX – за ТГО.

24.  Кв. 28, парцели  VII,  X, XI и XII – за ТГО

25.  Кв. 1б, парцели I, IV,V, VI -  за спорт, или ТГО
26.  Кв. 1а парцел V- за ТГО
27. Кв. 24 парцели IV  и XI – за ТГО

28. Кв. 24, п-л 2, кв. 25, п-ли 2, 3 и Кв. 25а, п-ли 2,3, и 4 – за разширение на пътя.
II. Кв. 30А – разширението на пътя пред бл. 79 Б да се запази като паркинг, използван от МО и от Гражданска защита  при бедствия и аварии за снабдяване на населението с питейна вода от съществуващия каптажен кладенец.

III. Да се предвиди високо застрояване в кв. 19а, парцели III и IV за компенсиране на реституирани имоти. Да се предвиди голям пешеходен подлез.
                                    МЛАДОСТ 2
I. Да се запази съществуващото озеленяване и отпадне предвиденото застрояване на следните парцели:

1. Кв. 14 парцел 4 – за озеленяване или спортна площадка.
2. Кв. 14А, парцели 1,2,3 – за спорт и паркинг.
3. Кв. 2, парцел 8 – за ТГО.
4. Кв. 2, парцел 4 – за ТГО.

5. Кв. 2, парцел 5 – за спорт и подземен паркинг.

6. Кв. 9, парцел 1 – за паркинг.

7. Кв. 3, парцели 9, 10, 11 и 12 и цялата зона между блокове 216, 211, 212, 213, 214 и 215 – за спорт и подземни паркинги.

8. Кв. 6, парцел 2 – за ТГО.

9. Кв. 8, парцел 8 – за спорт и подземни гаражи.

     II. Новото застрояване в квартала на сгради да бъде за обслужване, административни нужди и за компенсиране на собственици на реституирани имоти.
МЛАДОСТ 3

I.  Да се запази съществуващото озеленяване и отпадне предвиденото застрояване на следните парцели:
1. Кв.1, парцели 6, 7 – за ТГО.
2. Кв. 1, парцели 4,5 – за ТГО.
3. Кв.11, парцел 11 – за ТГО.
4. Кв. 12, парцел 5 – за транспортно-комуникационни нужди – изправяне на завоя на ул.”Свето Преображение” с ул.”Атанас Москов”.
5. Кв. 1, парцел 8 – за многоетажен паркинг и КОО.
6. Кв. 6, парцел 1и 2за паркинг и ТГО.
II. Да се предвиди терен за църковен храм в парка пред общината.

III. Да се разшири ул. ген. Радко Димитров, пред бл. 371 и 372, вкл. изграждане на открит паркинг по протежението и.
                                      МЛАДОСТ 4

I.Да се запазят предвижданията на стария ПУП за ОДЗ.

1. Кв. 5-а / между бл. 401р 403 и 407/ да бъде предвидено за ОДЗ или за спорт и озеленяване.

2. Кв. 10-а предвижданията за ОДЗ на първоначалния ПУП да се запазят.

3. Кв. 29 – за ОДЗ.

4. Кв. 28 – за ОДЗ – да отпадне предвиденото друга застрояване!

II. Да се предвиди ново училище, като се обединят свободния терен от кв. 19-б /до бл.477/ и терена, предвиден за ОДЗ.

III. Да се премахнат предвидените застроявания в парк „Сухото дере”- кв. 16 и кв. 14.

IV. Да се запази обръщането на автобуси 76 и 213 – кв.31-а и съществуващото озеленяване. Да се предвиди терен за обръщало до последната метростанция.

V. Да се отменят всички ЧИЗРП в кв. 19-б, в, д, терените да се предвидят за озеленяване, спорт, паркинги. Собствениците да бъдат обезщетени с равностойни общински терени, апартаменти в сграда, построена на общински терен или парична. 

VI. Да се извърши професионално проектиране на кв. 24-в, като се променят влезлите в сила странни ЧИЗРП.

VII. Кв. 29, парцел III да се проектира наново, като се намали предвиденото застрояване в съответствие със закона и се спазят отстоянията от съседните имоти. Проектът незаконно засяга  изградени обекти – автомивка, кафене и частен автопаркинг в УПИ 2105 и 2106.

VIII. Да се преразгледа предвиденото застрояване в кв. 13.  Парцел II навлиза незаконно в парцела на вече построения бл.439 и затваря достъпа до паркинга на блока.

IX. В кв.6 да отпадне предвиденото застрояване. Терена да остане за детска площадка.

Материалът е съгласуван с инициативни комитети от „Младост” 1, 1А, 2, 3, 4 и Районен обществен съвет – „Младост”
Председател на УС: 











/Ат.Черешаров/
15.05.2008г.

